ஈரெத்தில்பாதரசம்

ஈரெத்தில்பாதரசம் (Diethylmercury) என்பது C4H10Hg என்ற மூலக்கூற்று வாய்பாட்டைக் கொண்ட ஒரு கரிமச் சேர்மமாகும். நிறமற்ற நீர்மமான  இது எளிதில் தீப்பற்றிக் கொள்ளும். வலிமையான நரம்பைப் பாதிக்கும் நச்சுகளில் இதுவும் ஒன்றாகும். இந்த கரிம பாதரசச் சேர்மம் சற்று இனிமையான மணம் கொண்டதாக விவரிக்கப்படுகிறது இருப்பினும் இதை கவனிக்கும் அளவுக்கு அதிகமாக புகையை உள்ளிழுப்பது ஆபத்தானதாகும். ஈரெத்தில்பாதரசம் இரசாயனம் இரத்த-மூளை தடையை கடந்து, நிரந்தர மூளை பாதிப்பை ஏற்படுத்தும். இருப்பினும், இது இருமெத்தில்பாதரசத்தை விட குறைவான நச்சுத்தன்மை கொண்டது.

தயாரிப்பு
எத்தில்மக்னீசியம் புரோமைடுடன்  பாதரசம்(II) குளோரைடைச் சேர்த்து வினைபுரியச் செய்து  ஈரெத்தில்பாதரசம் தயாரிக்கப்படுகிறது.

2 C2H5MgBr + HgCl2 → Hg(C2H5)2 + MgBr2 + MgCl2

இதைத் தவிர வேறு தயாரிப்பு முறைகளும் உள்ளன.

மேலும் காண்க
பாதரச நச்சு

மேற்கோள்கள்

பகுப்பு:கரிமபாதரச சேர்மங்கள்
பகுப்பு:இனிப்பு மணம் கொண்ட இரசாயனங்கள்